32003R2170
L 326/4
JURNALUL OFÍCIAL AL UNIUNII EUROPENE
REGULAMENTUL (CE) NR. 2170/2003 AL COMISIEI
din 12 decembrie 2003
de rectificare a Regulamentului (CE) nr. 701/2003 de stabilire a normelor de aplicare a Regulamentului (CE) nr. 2286/2002 al Consiliului în ceea ce privește regimul aplicabil importului de anumite produse din sectorul cărnii de pasăre și ouălor originare din țările din Africa, zona Caraibelor și Pacific (ACP)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2771/75 al Consiliului din 29 octombrie 1975 privind organizarea comună a piețelor în sectorul ouălor (1), în special articolul 3,
având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a piețelor în sectorul cărnii de pasăre (2), în special articolul 3,
având în vedere Regulamentul (CE) nr. 2286/2002 al Consiliului din 10 decembrie 2002 de stabilire a regimului aplicabil produselor agricole și mărfurilor care rezultă din transformarea acestora, originare din țările din Africa, zona Caraibelor și Pacific (ACP) și de abrogare a Regulamentului (CE) nr. 1706/98 (3), în special articolul 5,
întrucât:
(1)
În urma unei verificări, s-a constatat că s-a strecurat o greșeală la articolul 2 și în anexa I la Regulamentul (CE) nr. 701/2003 al Comisiei (4), precum și la articolul 1 al doilea paragraf, în versiunile în limbile franceză și greacă. Este, prin urmare, oportun să se efectueze rectificările care se impun.
(2)
Măsurile prevăzute de prezentul regulament sunt în conformitate cu avizul Comitetului de gestionare a cărnii de pasăre și ouălor,
ADOPTĂ PREZENTUL REGULAMENT:
Articolul 1
Regulamentul (CE) nr. 701/2003 se rectifică după cum urmează:
1.
La articolul 2, teza introductivă se înlocuiește cu următoarea teză:
„Contingentele tarifare anuale prevăzute de anexa I se repartizează după cum urmează:”.
2.
Anexa I la regulament se înlocuiește cu anexa la prezentul regulament.
Articolul 2
Se referă numai la versiunea în limba franceză.
Articolul 3
Se referă numai la versiunea în limba greacă.
Articolul 4
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 decembrie 2003.